ھۆبس و شۆو

زنجیرەی فاست ئەند فوریەس: ھۆبس و شۆو (یاخود بە ناوە ناسراوەکەی ھۆبس و شۆو) فیلمێکی ٢٠١٩ی ئاکشنی ئەمەریکیە لە دەرھێنانی دەیڤد لیچ و نووسینی کریس مۆرگن و درو پیرس. فیلمەکە دەبێتە نۆیەمین فیلم لە زنجیرە فیلمەکانی خێرا و تووڕە و تیشک دەخاتە سەر ھەردوو کەسایەتی لوک ھۆبس و دێکەرد شۆو، کەوا لە فیلمەکانی پێشوودا بە بینەر ئاشناکرابوون.

فیلمەکە لە نواندنی دوەین جانسن و جەیستن ستەیتمە لە ڕۆڵەکانی ھۆبس و شۆو، کەوا باسی یەکگرتنەوەیان دەکات بەمەبستی وەستاندنی ڤایرۆسێکی کوشندە کە مەترسی لەسەر جیھان درووستدەکات. لەپاڵ ئەمانیش، ھەریەکە لە ڤانێسا کیربی، ھێلن میڕێن و ئدریس ئێڵباش لە ڕیزی کاستی فیلمەکەدان.

فیلمەکە لە دۆڵبی تیەتەر لە ھۆڵیوود و لە ڕێکەوتی ١٣ی تەمووزی ٢٠١٩ یەکەمین پەخشیکرا و بەشێوەیەکی بەرفراوان لە ٢ی ئابی ٢٠١٩ کەوتە سینەماکانەوە. ماڵپەڕی SyFy Wire نووسیویەتی فیلمەکە "ستایشێکی زۆری بەھۆی دیمەنە ئاکشنیەکان کراوە، ھەرچەندە ھەندێک لە ڕەخنەگران کێشەیان لەگەڵ کاتی فیلمەکە ھەبوو کەوا ٢ کاتژمێر و ١٥ خولەک دەبوو".

 چیڕۆک 
فیلمەکە تیشک دەخاتە سەر ھەردوو کەسایەتی لوک ھۆبس و دێکەرد شۆو، کەوا لە فیلمەکانی پێشوودا بە بینەر ئاشناکرابوون. فیلمەکە لە نواندنی دوەین جانسن و جەیستن ستەیتمە لە ڕۆڵەکانی ھۆبس و شۆو، کەوا باسی یەکگرتنەوەیان دەکات بەمەبستی وەستاندنی ڤایرۆسێکی کوشندە کە مەترسی لەسەر جیھان درووستدەکات، بەڵام لەم نێوەندەدا کەسایەتی بریکستن (ئێلبا) دژیان دەوەستێتەوە.

 کاستی فیلمەکە 
 دوەین جانسن لەڕۆڵی لوک ھۆبس، بریکارێکی فیدڕاڵی کەوا کار بۆ حکومەت دەکات و دوای ڕووداوەکانی فیلمەکانی خێرا و تووڕە ٧ و خێرا و تووڕە ٨ کێشەی لەگەڵ دێکەرد شۆو ھەیە.
 جەیستن ستەیتم لەڕۆڵی دێکەرد شۆو، سەربازێکی پێشووی ھێزە تایبەتیەکانی بەڕیتانیانە کەوا بۆتە بکوژێکی بەکرێگیراو و لەلایەن ھۆبسەوە زیندانیکراوە دوای ئەوەی لە بەشەکانی پێشوو بەزێندرا. شۆو لەگەڵ ھۆبس کێشەیان ھەیە، بەڵام یەکدەگرن لەپێناوی ڕزگارکردنی جیھان.
 ئیدریس ئێلبا لەڕۆڵی بریکستن لۆر، بریکارێکی MI6 کەوا یاخیبووە و بۆتە تیرۆرست و ھەوڵی بەدەستھێنانی ڤایرۆسە کوشندەکە دەدات تاکو خۆی پێ بەھێز بکات.
 ڤانێسا کیربی لەڕۆڵی ھاتی شۆو، بریکارێکی تری MI6 و خوشکی دێکەردە.
 ئایزا گۆنزالێز لەڕۆڵی خاتوو ئێم، دزێکی پڕۆفیشناڵ کەوا لە ڕووسیا نیشتەجێیە و زانیاری بە ھۆبس دەدات.
 ھێلن مێرین لەڕۆڵی ماگدالین شۆو، دایکی دێکەرد، ئۆوین و ھاتی.

بەدەر لەمانەش ئاکتەران کلیف کێرتیس، ڕۆمەن ڕەینز، جۆش ماگوا و جۆن توی ڕۆڵی براکانی ھۆبس دەبینین. و ھەروەھا ئاکتەر ڕایان ڕێینۆڵدز ڕۆڵی بریکارێکی سی ئای ئەی دەبینێت. کێڤن ھاڕت ڕۆڵی فڕۆکەوان دینکلی دەبینێت کەوا یارمەتی ھۆبس و شۆو دەدات.

 بەرھەمھێنان 
 پەرەپێدان 
ئاکتەری سەرەکی زنجیرە فیلمەکان، ڤین دیزەل لە سەرەتاکانی ٢٠١٥ ئاماژەی بە بوونی فیلمێکی لەمشێوەیە کردبوو، دواتر لە تشرینی یەکەمی ٢٠١٧ فیلمەکە بەشێوەیەکی فەرمی ڕاگەیەنرا. لیچ لە نیسانی ٢٠١٨ وەک دەرھێنەری فیلمەکە دەستنیشانکرا،

 کاستی فیلم 
لە حوزەیرانی ٢٠١٨، ڤانێسا کێربی ھاتنە نێو کاستی فیلمەکە بۆ بەرجەستەکردنی ڕۆڵی بریکارێکی ئێم ئای سیکس، لەگەڵ ئاکتەر ئیدریس ئێلبا بۆ بەرجەستەکردنی شەڕانگێزی فیلمەکە. دواتر و لە تشرینی دووەمی ٢٠١٩، ئایزا گۆنزالێس ھاتە پاڵ کاستی فیلمەکە. لە کانوونی دووەمی ٢٠١٩ ئەوە ڕاگەیاندرا کەوا ئاکتەران کلیف کێرتیس، ڕۆمەن ڕەینز، جۆش ماگوا و جۆن توی ڕۆڵی براکانی ھۆبس دەبینین، و ھێلن میڕن وەک دایکی شۆو دووبارە دەگەڕێتەوە بۆ زنجیرە فیلمەکانی فاست ئەند فوریەس.

 وێنەگرتن 
وێنەگرتنی فیلمەکە لە ئەیلولی ٢٠١٩ دەستیپێکرد و لە شارەجکانی لەندەن و گلاسگۆو ئەنجامدرا.

 دوای-بەرھەمھێنان 
کاریگەریە وێنەییەکانی فیلمەکە لەلایەن FrameStore و DNEGیەوە بە سەرپەرشتیاری مایک برازلتن و کایل مکلۆو و دان گلاس دانراون.

 مۆسیقا 
لە ئایاری ٢٠١٩، وێبسایتی Film Music Reporter ڕایگەیاند کەوا تایلەر بەیتس میوزیکی فیلمەکە تۆماردەکات.

 ماڕکێتینگ 
یەکەمین پۆستەری فیلمەکە لە ٣١ی کانوونی دووەمی ٢٠١٩ بڵاوکرایەوە. دوای ڕۆژێک لەمە، یەکەمین تڕەیلەری فیلمەکەش بڵاوکرایەوە. تڕەیلەری دووەمیش لە ١٨ی نیسانی ٢٠١٩ بڵاوکرایەوە. کۆتا تڕەیلەر لە ٢٨ی تەمووزی ٢٠١٩ بڵاوکرایەوە.

 دەرچوون 
فیلمەکە لە دۆڵبی تیەتەر لە ھۆڵیوود و لە ڕێکەوتی ١٣ی تەمووزی ٢٠١٩ یەکەمین پەخشیکرا و بەشێوەیەکی بەرفراوان لە ٢ی ئابی ٢٠١٩ کەوتە سینەماکانەوە.

 کەیسی دادگایی 
لە تشرین یەکەمی ٢٠١٨دا، بەرھەمھێنەری بەردەوامی زنجیرەکە فیلمەکانی فاست ئەند فوریەس نیڵ مۆریتز شکاتی لە یونیڤێرسەڵ پیکچەرز کرد بەھۆی  لادانی لە ئەرکی بەرھەمھێنانی فیلمەکە. دوای ئەم کارە، کۆمپانیای یونیڤێرسەڵ لە تەواوی فیلمەکانی داھاتووی زنجیرەکەش دووریخستەوە و کەیسەکەش تا ئێستا لە دادگا یەکلایی نەبۆتەوە.

 پێشوازی 
 بۆکس ئۆفیس 
فیلمەکە تاکو ئێستا، ٦١ میلیۆن دۆلار لە کەنەدا و ئەمریکا و ١٢٠ میلیۆن دۆلاری لە ناوچەکانی جیھان دەستکەوتووە، کە کۆی گشتی دەکاتە ١٨١ میلیۆن دۆلار. بەھۆی ئەوەی بودجەی فیلمەکە ٢٠٠ میلیۆن دۆلارە و نزیکەی ١٦٠ دۆلاریش لە ماڕکێتینگ و رێکلامکردن بۆ فیلمەکە سەرفکراوە، پێویستە فیلمەکە ٦٠٠ میلیۆن دۆلار بەدەستبێنێ تاکو بگاتە ڕادەی قازانجکردنی.

 کاردانەوەی ڕەخنەگران 
لە وێبسایتی تەماتە ڕزیوەکان، فیلمەکە ڕێژەی ٪٦٧ی وەرگرتووە بە نمرەی ٦/١٠. کورتەی ڕەخنەگرانی وێبسایتەکە نووسیویەتی " ھۆبس و شۆو ھاوشێوەی فیلمەکانی تری فاست ئەند فوریەس بەھێز نییە، بەڵام بەیارمەتی دیمەنە ئاکشنیەکان توانای بردنەوەی دڵی بینەریان ھەیە". لە وێبسایتی مێتاکریتک، فیلمەکە نمرەی ٦٠ لە ١٠٠ی وەرگرتووە. باشترین نمرەی فیلمەکە لە CinemaScoreەوە بووە کەوا بینەرانی سینەما دەنگی تیادا دەدەن و لەوێدا نمرەی A- وەرگرتووە.

لە بابەتێکی بۆ وێبسایتی ڤڕایەتی، پیتەر دیبروگ نووسیویەتی:" ھەوادارانی دوەین جانسن و جەین ستەیتم ئەو فیلمەیان یەکجار بەدڵ دەبێت بەھۆی ئەو پەیوەندیە بەھێزەی دوو ئاکتەرەکە لە فیلمەکە نیشانی دەدەن". ئێریک کۆن سەر بە وێبسایتی ئیندیوایەر، نمرەی -B بە فیلمەکە داوە.

ڕیچارد ڕۆپەر سەر بە ڕۆژنامەی شیکاگۆ سەن-تایمز نمرەی ١٫٥ لەسەر ٤ی بە فیلمەکە داوە و نووسیویەتی "فیلمەکە تەنھا خەریکی شکاندن و لێدان بەدرێژایی کاتەکەی. ھەندێکجار وا ھەست دەکەیت بێزار دەبیت لە دیمەنە ئاکشنیە دووبارەکانی وەک سوڕانەوەی سەیارەکان لە ئاسمان و شەڕە دووبارەکانی مرۆڤەکان".

 سەرچاوەکان 

 بەستەرە دەرەکییەکان 



پۆل:فیلمەکان بە زمانی ئینگلیزی
پۆل:فیلمە ئەمریکییەکان
پۆل:فیلمەکانی ٢٠١٩
پۆل:فیلمەکانی یونیڤێرسەل پیکچەرز
پۆل:فیلمەکانی فاست ئەند فوریەس
پۆل:فیلمە ئاکشنیەکانی دەیەی ٢٠١٠
پۆل:زنجیرە فیلمی خێرا و تووڕە
پۆل:فیلمەکانی ئایماکس
پۆل:فیلمی تەکنەلۆجیای هەستبزوێن
پۆل:فیلمە هاوڕێییە ئەمریکییەکان
پۆل:فیلمە بەرهەمهێنراوەکانی سێڤن بەکس
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمە درۆنەکان
پۆل:ئەو فیلمانەی لە لەندەن دانراون
پۆل:فیلمەکانی یوونیڤەرساڵ پیکچەرز
پۆل:فیلمە ئەمریکییەکانی دەیەی ٢٠١٠
پۆل:فیلمە ئەکشنییە سەرکێشییە ئەمریکییەکان
پۆل:فیلمەکانی خێرا و تووڕە
پۆل:فیلمەکان دەربارەی تیرۆر لە ئەورووپا
پۆل:فیلمەکان لە لۆس ئەنجلۆس دانراون
پۆل:فیلمەکان کە لە مۆسکۆدا دانراون
پۆل:فیلمەکان کە لەسەر فڕۆکە داندراون
پۆل:ئەو فیلمانەی لە ئینگلتەرا وێنەیان گیراوە
پۆل:ئەو فیلمانەی کە لە شاری گلاسکۆ وێنەیان گیراوە
پۆل:ئەو فیلمانەی لە لەندەن وێنەیان گیراوە
پۆل:فیلمەکان بە سیناریۆی کریس مۆرگان
پۆل:فیلمە بەرھەمھێنراوەکانی سێڤن بەکس
پۆل:فیلمی تەکنەلۆجیای ھەستبزوێن
پۆل:فیلمە وەچەرخانەکان
پۆل:فیلمە سەرکێشییە ئەکشنییەکانی دەیەی ٢٠١٠
پۆل:فیلمە بەرھەمھێنراوەکانی کریس مۆرگان
پۆل:فیلمە بەرھەمھێنراوەکانی جەیسن ستەیتم
پۆل:ئەو فیلمانەی لە ھاوایی وێنەیان گیراوە